
Către,



BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul asupra Proiectuluiu de Lege pentru aprobarea Ordonanţei de urgenţă a Guvernului nr.31/2017 privind stabilirea unor măsuri necesare organizării de către Parlamentul României a celei de-a 63-a Sesiuni anuale a Adunării parlamentare a NATO la Bucureşti, în perioada 6-9 octombrie 2017, transmis Comisiei pentru administraţie publică şi amenajarea teritoriului, pentru dezbatere şi avizare în fond, în procedură de urgenţă, cu adresa nr. PL. x 202 din 15 mai 2017.
PREŞEDINTE,
Cristian BUICAN

Comisia pentru administraţie publică şi amenajarea teritoriului 

COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 
	Bucureşti
	23.05.2017

	            Nr.
	4c-6/209


R A P O R T      

asupra proiectului de Lege pentru aprobarea Ordonanţei de urgenţă 
a Guvernului nr.31/2017 privind stabilirea unor măsuri necesare organizării de către Parlamentul României a celei de-a 63-a Sesiuni anuale a Adunării parlamentare a NATO la Bucureşti, în perioada 
6-9 octombrie 2017

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, cu dezbaterea pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.31/2017 privind stabilirea unor măsuri necesare organizării de către Parlamentul României a celei de-a 63-a Sesiuni anuale a Adunării parlamentare a NATO la Bucureşti, în perioada 6-9 octombrie 2017, transmis cu adresa nr. PL. x 202  din 15 mai 2017, înregistrat cu nr. 4c-6/209 din 15 mai 2017.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de primă Cameră sesizată, a adoptat proiectul de lege în şedinţa din data de 08 mai 2017.


Consiliul Legislativ avizează favorabil proiectul de lege (nr.250/20.04.2017).


Proiectul de lege are ca obiect de reglementare stabilirea unor măsuri necesare organizării de către Parlamentul României a celei de-a 63-a Sesiuni anuale a Adunării Parlamentare a NATO la Bucureşti, 6-9 octombrie 2017. Astfel, se propune ca normativele de cheltuieli pentru organizarea Adunării Parlamentare NATO să fie exceptate de la prevederile Ordonanţei Guvernului nr.80/2001 privind stabilirea unor normative de cheltuieli pentru autorităţile şi instituţiile publice şi să se aprobe de Birourile permanente ale fiecărei Camere a Parlamentului.

         Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa din 23 mai 2016.


La lucrările Comisiei au fost prezenţi 20 deputaţi, din totalul de 24 de membri ai Comisiei.


În urma dezbaterilor şi a opiniilor exprimate, membrii Comisiei au hotărât, cu majoritate de voturi, adoptarea Proiectului de Lege pentru aprobarea Ordonanţei de urgenţă a Guvernului nr.31/2017 privind stabilirea unor măsuri necesare organizării de către Parlamentul României a celei de-a 63-a Sesiuni anuale a Adunării parlamentare a NATO la Bucureşti, în perioada 6-9 octombrie 2017.

 În funcţie de obiectul şi conţinutul său, propunerea legislativă face parte din categoria legilor ordinare.
	               PREŞEDINTE,
	      SECRETAR,

	                    Cristian BUICAN


	     Simona BUCURA-OPRESCU




Sef serviciu, Sofia Chelaru
Consilier parlamentar Alina Tănase

